Sykkylvsfjorden

Sykkylvsfjorden er en fjord i Sykkylven kommune i Møre og Romsdal. Den er en arm av Storfjorden og er rundt ni kilometer lang. Den har innløp mellom Ørsneset og Blægjeneset, og går sørover til Straumgjerde.

Fjorden er grunn, og den største dybde på 247 meter ligger helt ytterst ved innløpet. Fjorden er for det meste under 1 kilometer bred og på det smaleste bare 200 meter.

Bygda Sykkylven ligger på østsida av fjorden like innenfor innløpet. På andre sida av fjorden ligger Ikornnes. Fv71 krysser fjorden via den 860 meter lange Sykkylvsbrua. Riksvei 60 går langs hele østsida av fjorden.

Referanser 

Fjorder i Møre og Romsdal
Sykkylvens geografi